Subject: ეკონომიკური ზრდის წინასწარი შეფასება - 2020 წლის ივლისი
From: INFORM <[email-masked]>
To: [email-masked], [email-masked], [email-masked], [email-masked], [email-masked], [email-masked], [email-masked], [email-masked], [email-masked], Levan Davitashvili <[email-masked]>, [email-masked], [email-masked], [email-masked], [email-masked], [email-masked], [email-masked], kakha kala <[email-masked]>, [email-masked], [email-masked], Natalia Jaliashvili <[email-masked]>, mikheil dundua <[email-masked]>, Mak
Date: Mon, 31 Aug 2020 08:30:54 +0000

·
წინასწარი შეფასებით, 2020 წლის ივლისში ეკონომიკა 5.5 პროცენტით შემცირდა, ხოლო იანვარ-ივლისის
კლების მაჩვენებელი 5.8 პროცენტია. გლობალური პანდემიისა და ეკონომიკური კრიზისის ფონზე
მოსალოდნელი კლების მიუხედავად აშკარაა, რომ  ეკონომიკური კლების ტემპი არსებითად შემცირდა აპრილში
-16.6 - დან, მაისში -13.5,  ივნისში -7.7 ხოლო
ივლისში -5.5 პროცეტამდე. მოცემული მაჩვენებლებიდან ნათელია, რომ ეკონომიკური აქტივობის
გაჯანსაღების ტენდენცია კიდევ უფრო გაძლიერდა. აღნიშნული ცალსახად მიუთითებს, რომ ცალკეულ
სექტორებში შენარჩუნებული (მაგალითად ტურიზმის სექტორში) მძიმე ეკონომიკური მდგომარეობის
მიუხედავად ეკონომიკაში საერთო ჯამში მნიშვნელოვანი გაჯანსაღების ტენდენცია შეინიშნება.

·
2020 წლის ივლისში ცალკეულ სექტორებში, როგორიცაა -
ჯანმრთელობის დაცვა და  სოციალური მომსახურება, განათლება, სამთომოპოვებითი
მრეწველობა, დამამუშავებელი მრეწველობა, სოფლის მეურნეობა  და სახელმწიფო მმართველობა დაფიქსირდა ეკონომიკური
აქტივობის და დამატებული ღირებულების ზრდის
პოზიტიური მაჩვენებლები.  ეკონომიკის მნიშვნელოვან
გაჯანსაღებასა და დინამიკის გაუმჯობესების პოზიტიურ ტენდენციებზე მიანიშნებს რეალური
ზრდის დაფიქსირება სამთომოპოვებითი მრეწველობისა და დამამუშავებელი მრეწველობის სექტორებში.

·
აღსანიშნავია, ისიც რომ ივლისში მთელ
რიგ სექტორებში, სადაც რეალური კლება ფიქსირდება, ასევე შენიშნება მნიშვნელოვანი გაჯანსაღება,
მათ შორისაა: მშენებლობა, ვაჭრობა, ტრანსპორტი და დასაწყობება, განთავსების საშუალებებით
უზრუნველყოფის და საკვების მიწოდების საქმიანობები, ინფორმაცია და კომუნიკაცია, უძრავ
ქონებასთან დაკავშირებული საქმიანობები, პროფესიული, სამეცნიერო და ტექნიკური საქმიანობები
და ხელოვნება, გართობა და დასვენება. ივლისში შიდა ტურისტული აქტივობის ფონზე განსაკუთრებით მნიშვნელოვანი გაჯანსაღება
ფიქსირდება განთავსების საშუალებებით უზრუნველყოფის და საკვების მიწოდების საქმიანობებში,
ხოლო დეველოპერული სექტორის მხარდამჭერი სახელმწიფო პროგრამების შედეგად უძრავ ქონებასთან
დაკავშირებულ საქმიანობებში.

·
ანტიკრიზისულ
და პოსტკრიზისულ ღონისძიებებზე მიმართული ფისკალური და ეკონომიკის მასტიმულირებელი
მონეტარული პოლიტიკის, ასევე მთავრობის მიერ კრიზისის შესამსუბუქებლად განხორციელებული
საკომპენსაციო ღონისძიებების შედეგად მოსალოდნელია, რომ შემდგომ თვეებში ეკონომიკის
მთელ რიგ სექტორებში მნიშვნელოვანი გაჯანსაღებაა მოხდება. თუმცა, ეკონომიკურ ზრდაზე
უარყოფითად მოქმედ ფაქტორად კვლავ დარჩება საერთაშორისო ტურიზმზე დამოკიდებული საქმიანობები.

·
ივლისში
ეკონომიკური გაჯანსაღების კიდევ ერთ დამატებით
ფაქტორს წარმოადგენდა ადგილობრივი ექსპორტის მიმართულებით გაუმჯობესებული დინამიკა.
ივლისში ადგილობრივი ექსპორტის ზრდა დაფიქსირდა
და 5.9 პროცენტი შეადგინა.

·
ასევე
აღსანიშნავია, რომ 2020 წლის ივლისში ფულადი გზავნილების მიმართულებით პოზიტიური ტენდენციები
დაფიქსირდა. ივლისში ფულადი გზავნილების მოცულობა წინა წლის ივლისთან შედარებით 22.1
პროცენტით გაიზარდა და 188.7 მლნ. აშშ დოლარი შეადგინა. ფულადი გზავნილების მიმართლებით
მომდევნო თვეებში დადებითი დინამიკის შენარჩუნება კიდევ უფრო მეტად შეუწყობს ხელს ეკონომიკაში
მოხმარების და შესაბამისად ეკონომიკური აქტივობის ზრდას.

·
აღსანიშნავია,
რომ მთავრობის მიერ ეკონომიკის სხვადასხვა სექტორის მხარდაჭერა: დეველოპმენტის, სოფლის
მეურნეობის, ინფრასტრუქტურის, ინდუსტრიული მიმართულებით გრძელდება, რაც წლის ბოლომდე
დადებითად იმოქმედებს ეკონომიკური აქტივობის ზრდასა და სამუშაო ადგილების შენარჩუნებაზე.

·
ამასთან,
პანდემიით დაზარალებული საქაართველოს მოქალაქეების იმ ნაწილისთვის, რომელმაც პანდემიის
შედეგად დაკარგა შემოსავლის წყარო გრძელდება საკომპენსაციო  ღონისძიებებით გათვალისწინებული თანხის გაცემა.
ამასთან, საქართველოს მთავრობამ  ანტიკრიზისული გეგმის დამატებითი ღნისძიებების განხორციელება
დაიწყო, რაც მიმართულია  ჩვენი დაზარალებული
მოქალაქეების კიდევ უფრო მეტ მხარდაჭერასა და საერთო ჯამში მოხმარების სტიმულირებაზე.